
PROME MINISTER EVELYN WEVER-CROES 


Asunto General, innovacion, Organisacion Gubernamental 
Infrastructura y Planificacion Teritorial 


FA EA 


EME A VIRAR DA FANCAIEN CA 
ENE ACTIVIDAD PA CONSCIENTISA 


DIAL DI 


ISA LO T 


V DDAMAWVE UNI A MIA) 
Y P ROMO YE D A M U [N 


CREATIVIDAD Y INNOVACION” 


L => 


Den cuadro di “Dia Mundial di Creatividad y Innovacion”, aki pa un causa sumamemente importante. Tambe ta gradici 
Gobierno di Aruba conhuntamente cu Futura, ta anuncia y International School of Aruba y Plastic Beach Party pa e 
un iniciativa creativo y innovativo cu lo bira realidad den e iniciativa bunita aki en conexion cu Dia Mundial di Creatividad 
simannan venidero. y Innovacion. 


TRASHION FASHION SHOW 

Trashion Fashion Show ta un evento innovativo 
y creativo organisa pa International School 
of Aruba (ISA). E evento aki tin e meta pa 
conscientisa e comunidad riba e posibilidadnan 
pa recicla desperdicio den un manera creativo. 
Ta trata akinan di un Fashion Show den cual 
e participantenan lo bay modela y demostra 
diferente trahe creativo cu a wordo traha y 
construi uzando diferente obheto y artefactonan 
cu den prome instante por wordo mira manera 
sushi y desperdicio, pero cu en realidad por 
wordo recicla pa traha obranan unico. 


E evento lo tuma luga riba diabierna 29 di 
april, cuminsando di 5:00 PM te cu 7:00 PM na 
Internacional School of Aruba. Participacion ta 
posibel pa hobennan di 6-14 aña di edad cu 
registra a traves di e pagina: isatrashionfashion. 
com. Pa publico en general, entrada ta costa 2 
florin pa persona, y tur e fondonan cu ta wordo 
colecta lo bay pa Plastic Beach Party pa contribui 
na e esfuersonan di conscientisacion riba e 
tema di desperdicio y reciclahe, especialmente 
na Aruba. Pa mas informacion tocante e 
iniciativa di Plastic Beach Party, bishita www. 
plasticbeachparty.com. 


Trashion Fashion Show 

Date: April 29th 

Time: Spm- 7pm 

Location: International School oí Aruba 


SCAN ME 


Den nomber di Gobierno di Aruba, Prome 
Minister Evelyn Wever-Croesta haci un invitacion 
special na nos hobennan, y comunidad di Aruba 
en general pa participa y/of atende e evento 

Premier Evelyn Wever - Croes y Futura ta informa: 


TECH LAB COLEGIO SAGRADO CURASON 
PRONTO UN REALIDAD 


Despues di esfuersonan extensivo y trabounan haci door di e 
cuerpo di Maestro-/Maestranan na Colegio Sagrado Curason, 
a keda confirma cu dentro di poco lo tin un Tech Lab nobo na 
Colegio Sagrado Curason! 


E meta di e Tech Lab aki ta pa stimula innovacion, creatividad 
y exploracion den e studiante y maestronan. Pa yega na e 
Tech Lab aki, den e fase inicial lo converti un espacio actual 
den un Lab cu colornan vibrante, ekipa cu diferente tecnologia, 
‘gadgets’, Virtual Reality (VR) equipment, y mucho mas. 


Colegio Sagrado Curason, cua hacituretrabounan preparatorio 
hunto cu Aruba Futura Foundation, cu ta colaborando den e 
iniciativa aki, ta cla pa ekipa y lansa e Lab aki den e lunanan 
venidero den su prome fase. Trabounan ta andando caba 
pa converti e espacio aki, y den esaki kier a gradici y alabes 
aplaudi e cuerpo di maestro/maestranan cu den nan tempo 
liber ta trahando y literalmente construyendo esaki. 


Gobierno di Aruba, Colegio Sagrado Curason, y Aruba Futura 
Foundation ta haci un yamado tambe na comunidad en general, 
comercio, y cualkier persona of instancia cu kier contribui na 


engrandece e Tech Lab aki den e proximo fase, pa contact 
libremente: ruzischka.tromp@skoa.aw, nadia.maduro@skoa. 
aw, of hello@futuralab.org pa cualkier informacion. 


Idealmente, den un proximo fase, lo sigui ekipa e Tech Lab 
haciendo esaki uno mas grandi y habri pa otro scolnan, unda 
cu maestronan tambe por bishita y explora un ambiente 
diferente unda cu innovacion y exploracion ta central den e 
actividadnan. 


Un biaha mas palabranan di elogio na e cuerpo di maestro-/ 
maestranan di Colegio Sagrado Curason, y muy en 
especialmente Ruzischka Tromp y Nadia Maduro, cu a haci 
esaki un realidad a traves di nan esfuersonan, perseverancia, 
y vision. Keda pendiente pa mas informacion, y tambe e prome 
imagennan di e Tech Lab aki! 


Prome Minister Evelyn Wever-Croes, den nomber di Gobierno 
di Aruba ta felicita Colegio Sagrado Curason cu e Tech Lab 
nobo y ta desea nan exito den stimula innovacion, creatividad 
y exploracion pa cada alumno di e scol por ta miho prepara 
den futuro pa loke ta trata e mundo di technologia. 

DANGUI ODUBER 


A DUNA UN PRESENTACIONNA RIBA 
PROYECTONAN DI BABY BEACH Y 
RODGERS BEACH 


Diahuebs mainta Minister 
di Turismo y Salud Publico 
Sr. Dangui Oduber tabata 
presente na Nicolas store na 
San Nicolas. Aki e mandatario 
a duna un presentacion 
amplio na gremionan, entre 
otro San Nicolas Business 
Association (SNBA) riba e 
proyectonan di Baby Beach 
fase 2 y Rodgers Beach cu 
ta un plan integral cu yama 
Masterplan Seroe Colorado. 


E provectonan aki ta bay eleva henter e area rond di e dos 
playanan aki teniendo na cuenta cu nos naturalesa creando 
asina un desaroyo di embeyesimento di e area na un manera 
sostenibel y segun nos ley di ROPV. E fondonan cu lo wordo 
uza pa haci e proyectonan aki ta bin di etre otro Aruba Tourism 
Authority (ATA), Tourism Product Enhancement Fund (TPEF) y 
Gobierno, asina minister oduber a trece dilanti. 


E proyecto di Baby Beach fase 1 ya caba a keda entrega aña 
pasa y awor ta den preparacion pa e comienso fase 2 di e 
proyecto aki. E fase 2 di proyecto di Baby beach ta planea 
pa termina e aña aki y dentro di poco lo tuma lugar e parti di 
destaho publico di e proyecto aki. Den fase 2 di e proyecto lo 
bay hala e “turtle wall” di e beach mas atras pa di e manera aki 
amplia e beach, poniendo mas santo blanco. 


Otro proyecto cu ta finalisando mas tarda fin di mei ta e 
proyecto di renobacion di e trapi na Rodgers Beach. E trapi 
aki ta un punto di acceso hopi importante pa Rodgers Beach 
mirando tur e cambionan cu henter e area aki lo bay conoce 
ora cu e proyecto keda finalisa. 


Rodgers Beach lo bay haya un area di parkeo completamente 
nobo mescos ta e caso pa Baby Beach tambe. Tur dos area lo 


bay haya facilidadnan caminda hende por bay cumpra cuminda 
y/of bebida y tambe lo tin bañonan publico pa tur bishitante. 
Ta bay bin facilidadnan caminda por practica “beach sport” 
manera beach tennis y beach volleyball. 


Minister Oduber a crea un comision di proyecto infrastructural 
di turismo cu ta keda lidera pa Ministerio di Turismo. E comision 
aki lo bay traha mas di serca cu DIP y DOW pa asina e 
maneho cu a keda crea pa cu e beach nan wordo implementa. 
E desaroyo aki ta uno sostenibel. Pesey a dicidi tambe cu den 
e proyecto aki lo bay planta hopi palma di coco pa crea sombra 
pa asina limita e contruccion di palapa ariba e beach. 


Turismo ta e driver di nos economia y pesei su desaroyo ta 
keda un prioridad. E gobierno aki ta para pa turismo di calidad, 
e turista cu ta bin pa gasta placa y contrubui na nos economia. 
Pa e motibo aki ta bay bin cu un boutique hotel di 40 camber 
den e area aki segun e mandatario. 


Ta hopi importante pa sigui inverti den e poducto Aruba. E 
proyectonan aki ta bay trece mas actividad economico pa San 
Nicolas. Minister Oduber tin un compromiso cu San Nicolas 
bisando cu San Nicolas tin tur e potencial pa haya su fair share 
den e desaroyo di pais Aruba. 

o emo E k N > A RIRA DROVECTON AN 
Continuacion A DUNA UN PRELDEN IALIONNA RIBA PAOYECCIONAN.... 


Seroe Colorado Master Plan 
3D Area Rendering 

Seroe Colorado Master Plan 
3D Area Rendering 

MINISTER ENDY CROES 
Enseñansa y Deporte 


7 m A | 


Cu posibilidad pa nos hobennan sigi explora conocemento 
den mundo di tecnologia 


FUTURA desde 2018 te awor a tuma varios iniciativa den 
pa tecnologianan moderno brindando primordialmente e 
posibilidad na nos hobennan den enseñansa pa explora 
conocemento cu e mundo di innovacion aki. 


Asina FUTURA a logra cristalisa diferente proyectonan piloto 
den e mundo digital manera tecnologianan nobo den diferente 
klas unda a aloca 'C-Touch screens' na Cacique Macuarima 
School, Pastoor Kranwinkel y St. Franciscus College y Mobiel 
Techlab maneha pa Metabolic Foundation. Mobiel Techlab por 
ehempel a wordo sostene cu fondonan di EU na inicio pa 18 
luna largo y despues Gobierno y Futura a tuma esaki over 
te momento Pandemia a bati na nos porta y hopi actividad a 
wordo poni “on hold”. 


Diamars ultimo Minister Endy Croes a reuni cu representantenan 


di FUTURA sra. Jefryene Dijkhoff y sr. Pancho Croes kendenan 
a presenta un idea piloto pa aña escolar binidero. Ta trata di 
proyectonan di digitalisacion manera E-learning unda scolnan 
lo participa y entrega nan proyecto cu nan kier desaroya pa 
nan scol y/of klas a traves di un 'projectplan'. Pa cu esaki tin un 
panel di expertonan kendenan lo scoge e proyectonan ganado 
pa cada kwartaal. Scolnan lo haya mas splicacion y detaye 
di kico tur nan mester cumpli cune prome cu entrega nan 
‘projectplan’ pa asina nan por bin na remarca pa logra gana y 
ricibi un inversion pa nan proyecto di E-learning. 


Minister di Enseñansa y Deporte Endy Croes a splica hunto cu 
Minister President sra. Evelyn Wever — Croes y su Ministerio 
den colaboracion estrecho cu FUTURA ta sostene ideanan 
pa proyectonan piloto unda FUTURA ta aloca 400 mil florin 
pa e proyectonan aki. Cada kwartaal un averahe di 100 mil 
florin lo wordo inverti na proyectonan ganador cuminsando 
e aña escolar 2022-2023. Den simannan nos dilanti lo reuni 
cu tur ‘stakeholders’ y directivanan di scol pa asina inicia cu e 
proyecto aki. Den conferencia di prensa lo elabora mas extenso 
riba esaki. Cu creatividad ta logrando hopi pa enseñansa. 


~ Aruba mester 


= dinos TUR! 

MINISTER ENDY CROES A REUNI CU 
DIRECTORA DI BIBLIOTECA NACIONAL 
ARUBA (BNA) 


Na unda a trata diferente topiconan di importancia 
pa cu enseñansa 


Recientemente Minister Endy Croes a reuni cu di directora di 
Biblioteca Nacional Aruba, sra. Astrid Britten unda a dialoga 
riba diferente topiconan di importancia entre otro; a duna un 
“update' di e airconan na Biblioteca Nacional Aruba como 
tambe a elabora riba renobacion di kozijn, portanan y dak di 
edificio den su totalidad cu ta den necesidad. 


Durante e reunion a trata e mocion di Parlamentario di Hulandes 
Jorien Wuite cu a entrega un mocion pa stimula muchanan 
lesa unda a sugeri pa haci biblioteca completamente gratis pa 
muchanan bou di 18 aña. E mocion aki a stimula Minister Endy 
Croes pa pensa den e direccion pa sostene e mocion. Na luga 
cu tin cu paga pa aña lo haci esaki gratis pa asina motiva e 
muchanan pa lesa. 


Na final di e encuentro sra. Britten a haci entrega ne mandatario 
di un invitacion pa apertura di e simposio cual tema di e aña 


2022 ta Circular Economy“. Sustainable Education Symposium 
ta forma un parti integral di e proyecto di Educacion Sostenibel 
di Biblioteca Nacional Aruba. E meta di e simposio educativo 
ta pa conscientisa studiante-, maestronan y publico general 
como tambe pa mustra e practicanan y iniciativanan cu tin riba 
e tereno di sostenibilidad. Y di e forma aki aporta na un Aruba 
sostenibel pa futuro generacion y tambe aporta den realisacion 
di e Sustainable Development Goals (SDG)) di Nacionnan Uni. 


E programa di e '10th Sustainable Education Symposium’ 
lo continua riba dianan 25, 26, 28 y 29 di april na e filial di 
biblioteca na San Nicolas. Dialuna dia 25 di april lo inicia un 
proyecto 'Boekstart' pa muchanan di O pa 4 aña “Bo baby su 
buki”, e material ta bin for di Koninklijke Biblioteek Hulanda. 
Pa finalisa Minister Endy Croes a expresa cu e tabata un bon 
reunion, hopi amplio y ta gradici sra. Britten pa su bishita. 


“ Diahuebs 21 April 2022 


